Kaspar Zehnder
<s>Kaspar Zehnder (Riggisberg, 27. kolovoza 1970.) švicarski je dirigent i flautist.</s><s>Studirao je klasične jezike (latinski, starogrčki) u Bernu i glazbene umjetnosti na Bernskoj umjetničkoj akademiji.</s><s>Među važnijim profesorima na akademiji, koji su kasnije ostavili i utjecaj na njega, ističu se Heidi Indermühle (flauta), Ewald Körner (dirigiranje), Agathe Rytz-Jaggi (glasovir), Peter Streiff i Arthur Furer (glazbena teorija).</s><s>Na akademiji je pohađao i dodatne sate dirigentskog usavršavanja kod austrijskih i njemačkih dirigenta Ralfa Weikerta, Wernera-Andreasa Alberta i Horsta Steina.</s><s>Studirao je i komornu glazbu te bio član Mozartove europske akademije, gdje mu je mentor bio švicarski flautist Aurèle Nicolet.</s>

<s>Svoj prvi dirigentski angažman ostvario je u švicarskim orkestrima Kammerorchester Neufeld Bern i Burgdorfer Kammerorchester.</s><s>Od 1997. do 2006. bio je stalni profesor i dirigent Orkestra Bernske umjetničke akademije (Hochschule der Künste Bern), gdje je prakticirao suvremenu glazbu.</s>

<s>Bio je šef dirigent Praške filharmonije od 2005. do 2008.</s><s>Trenutačno je umjetnički voditelj Murtenskog festivala klasične glazbe i Centra Paul Klee u Bernu, gdje je dirigent Ansambla "Paul Klee".</s>

<s>Izvori</s>

<s>Vanjske veze 
   Kaspar Zehnder - službene stranice</s>

<s>Švicarski muzičari
Dirigenti</s>

